КъэфакIуэ ныбжьыщIэхэм я текIуэныгъэ
Бахъсэн районым щагъэлъэпIащ къэфакIуэхэм я дунейпсо зэпеуэхэм щытекIуахэр.
Жанхъуэтекъуэ къуажэм ЩэнхабзэмкIэ и унэм щагъэпэжащ къэфакIуэхэм я дунейпсо зэпеуэм, лъэпкъ щэнхабзэмрэ IуэрыIуатэмрэ я дунейпсо щэнхабзэ-фестивалым пашэ щыхъуа «Джигит» ансамблыр.
Гупым ехъуэхъуну, игъэгушхуэну яхуеблэгъат Бахъсэн район администрацэм ЩэнхабзэмкIэ и управленэм и унафэщI Тхьэмадокъуэ Зе-рэрэ Жанхъуэтекъуэ къуажэм и Iэтащхьэ Хьэмырзэ Заурбийрэ, къуажэдэсхэр.
Зэпеуэм щытекIуахэм щехъуэ- хъум, Хьэмырзэ Заурбий егъэджакIуэхэм фIыщIэ ин яхуищIащ, я Iэзагъэм и фIыгъэкIэ сабийхэм ехъулIэныгъэ къызэрахьам папщIэ. Тхьэмадокъуэ Зерэ къыхигъэщащ къафэ гъуазджэр къагъэсэбэпыну щIэблэр гъэсэным хэлъхьэныгъэфI зэрыхуащIыр.
«Джигит» ансамблым и къэфакIуэ ныбжьыщIэхэр щIыхь тхылъхэмрэ саугъэтхэмкIэ ягъэлъэпIа нэужь, махуэшхуэ концерт ирагъэкIуэкIащ. Ар къызэрагъэпэщащ районым и творческэ гупхэм.
Улымбащ Лерэ.
